કોંગ્રસ હાલમાં શાસનમાં નથી પણ ખાતરી આપીએ છીએ કોંગ્રેસ શાસનમાં આવશે તો આટલી ઉગ્રતા અને કડક ભાષામાં તેમની ભુલોની પણ ટીકા કરીશુ. અમે કોઈનું વાજીંત્ર અને કોઈની કઠપુતલી નથી. અમારા ટીકાકારોને યાદ અપાવુ કે જયારે પણ પત્રકારત્વ શાસનનાં ખોળામાં બેસી જાય છે ત્યારે લોકશાહી ખતરામાં આવી જાય છે. હાલમાં ભાજપ શાસનમાં છે. જો પત્રકારત્વને શાસન સાથે બેસી જવાની ટેવ પડી તો આવતીકાલે કોંગ્રેસ શાસનમાં હશે ત્યારે પત્રકારો પણ તેવુ જ કરશે. ત્યારે આજે ભાજપની વ્હા વ્હા કરતા માધ્યમો સારા લાગે છે પણ તેઓ કોગ્રેસ સાથે હાથ મીલવાશે ત્યારે તમને માઠુ લાગશે. પત્રકારે નિષ્પક્ષ રહેવુ તેવી દરેક અપેક્ષા રાખતા હોય છે. તેવો પ્રયાસ જરૂર અમે કરીએ છીએ પણ 100 ટકા બજારમાં હવે કંઈ મળતુ નથી. ક્યારેક પોતાના વ્યક્તિગત ગમા-અણગમાની મીલાવટ થઈ જતી હોય છે, આવુ અમારાથી પણ થયુ હશે તેના માટે દિલગીર છું.